টমেটোর উৎপাদন প্রযুক্তি

মাটি

দোআঁশ ধরনের মাটি টমেটো চাষের জন্য উত্তম।

জমি তৈরি

জমি ৪-৫ বার চাষ ও মই দিয়ে মাটি ঝুরঝুরে করে নিতে হয়। গ্রীষ্মকালে টমেটো চাষের জন্য ২০-২৫ সেমি উঁচু এবং ২৩০ সেমি চওড়া বেড তৈরি করতে হয়। সেচ দেওয়ার সুবিধার্থে ২টি বেডের মাঝে ৩০ সেমি নালা রাখতে হয়।

চারা রোপণ দূরত্ব

প্রতিটি বেডে ২ সারি করে ৬০\*৪০ সেমি দূরত্বে ২৫-৩০ দিন বয়সের চারা রোপণ করা যায়।

রোপণ সময়

মধ্য-কার্তিক থেকে মাঘের ১ম সপ্তাহ (নভেম্বর থেকে মধ্য-জানুয়ারি) পর্যমত্ম চারা রোপণ করা যায়।

সারের পরিমাণ

টমেটো উৎপাদনের জন্য হেক্টরপ্রতি নিমণরূপ সার প্রয়োগ করতে হয়।

|  |  |
| --- | --- |
| সারের নাম | সারের পরিমাণ/হেক্টর |
| গোবর | ৮-১২ টন |
| ইউরিয়া | ৫০০-৬০০ কেজি |
| টিএসপি | ৪০০-৫০০ কেজি |
| এমপি | ২০০-৩০০ কেজি |

সার প্রয়োগ পদ্ধতি

অর্ধেক গোবর ও টিএসপি সার শেষ চাষের সময় জমিতে ছিটিয়ে দিতে হয়। অবশিষ্ট গোবর চারা লাগানোর পূর্বে গর্তে প্রয়োগ করতে হয়। ইউরিয়া ও এমপি ২ কিস্তিতে পার্শ্বকুশি ছাঁটাই এর পর চারা লাগানোর ৩য় ও ৫ম সপ্তাহে রিং পদ্ধিতিতে প্রয়োগ করতে হয়।

অন্তর্বর্তীকালীন পরিচর্যা

প্রথম ও ২য় কিস্তির সার প্রয়োগের পূর্বে পার্শ্বকুশিসহ মরা পাতা ছাঁটাই করে দিতে হয়। এতে রোগ ও পোকার আক্রমণ কম হয় এবং ফলের আকার বড় হয়। হরমোন প্রয়োগের সুবিধার্থে এবং প্রবল বাতাসে গাছ যাতে নুয়ে না পড়ে সেজন্য টমেটো গাছে ‘এ’ আকৃতির ঠেকনা দেওয়ার জন্য বাঁশের তৈরি কাঠি ধৈঞ্চার কাঠি, বাঁশের কঞ্চি, ডাল ইত্যাদি ব্যবহার করা যেতে পারে।